  Виталий Пронин Миым «Удмурт Кенеш» огазеяськон ялӥз кадръёсты дасянъя резерв кылдытон сярысь. Со бордын пыр-поч ужаз исполкомлэн ёзчиез Александр Скобкарёв. Нырысь-валысь уж ӝег мынӥз, адямиос возьдаськылӥзы, шӧдске, вазиськыны, асьсэлэсь быгатонлыксэс возьматыны, но ӝуткам бере кандидатъёс лачак люкаськизы.Конкурсэ туж мыло-кыдо пыриськизы дэбесъёс, киясаос, якшур-бӧдьяос, воткаос. Оглом 100 пала вазиськись вал, комиссиен ваче син вераськонэ (собеседование) пыриськиз 86-ез. Ӧнерчиос пусъемъя, йӧскалык кадръёсмы асьмелэн вань, соосты шарае поттыны гинэ кулэ. Озьы 86 пӧлысь 52 муртэ матысь дыре ик кивалтӥсе пуктыны луоно, 34-езлы ӵектэмын ас удыссыя тодон-валанзэс будэтыны, мерлыко уже мыло-кыдогес пыриськыны. Кадръёсын резервъя пыр-поч йылпумъянъёс бӧрысьгес лэсьтэмын луоз на, котькуд кандидат комиссилэсь дунъетсэ но дэмланъёссэ басьтоз.Зинаида Кириллова http://udmdunne.ru/2017/07/kin-ljoge-kivaltoneh-syures-udmurt-keneshlehn-kadrjosya-rezervaz-75-adyami-pyriz/  